b'\n_START_ARTICLE_\nCharles Heywood\n_START_SECTION_\n\xc5\xbdivljenjepis\n_START_PARAGRAPH_\n5. aprila 1858 se je pridru\xc5\xbeil Korpusu moranri\xc5\xa1ke pehote Zdru\xc5\xbeenih dr\xc5\xbeav Amerike kot poro\xc4\x8dnik. V tem letu je bil name\xc5\xa1\xc4\x8den v marinski voja\xc5\xa1nici Washington, D.C. in nato v Brooklynu (New York)._NEWLINE_V \xc4\x8dasu slu\xc5\xbeenja v Brooklynu je sodeloval v zatrtju izgredov v Staten Islandu (New York). Nato je opravljal dol\xc5\xbenosti na USS Niagara, USS St. Louis, USS Aspinwall; januarja 1860 je od\xc5\xa1el na USS Cumberland, ki je operirala v Vera Cruzu (Mehika); na krovu te ladje je sodeloval v uni\xc4\x8denju norfol\xc5\xa1kega Navy Yarda med ameri\xc5\xa1ko dr\xc5\xbeavljansko vojno._NEWLINE_Maja 1861 je sodeloval pri izkrcanju pri Hatteras Inlet ter nato pri zavzetju Fort Clarka in Fort Hatterasa. Med zimo 1861-62 je sodeloval v ve\xc4\x8d ekspedicijah vzdol\xc5\xbe James River, med katerimi se je izkazal z izjemno predanostjo in pogumom._NEWLINE_Nato je bil preme\xc5\xa1\xc4\x8den na USS Hartford kot flotni marinski \xc4\x8dastnik Zahodnozalivskega svadrona. Naslednja zadol\xc5\xbeitev je bila na kopnem v Pensacoli, nakar je bil spet preme\xc5\xa1\xc4\x8den na ladjo - USS Hartford, na kateri se je udele\xc5\xbeil bitke za Mobile Bay._NEWLINE_Od 1865 do 1867 je bil na krovu ve\xc4\x8d ladij kot flotni marinski \xc4\x8dastnik Evropskega oddelka in Severnoatlatskega skvadrona. V tem \xc4\x8dasu je bil kraj\xc5\xa1i \xc4\x8das v Washingtonu, Norfolku in Brooklynu. Novembra 1867 je postal poveljnik marinske voja\xc5\xa1nice Washington, D.C._NEWLINE_Poleti 1877 je poveljeval marinskemu bataljonu med delavskimi izgredi v Baltimorju (Filadelfija) in Readingu (Pensilvanija). Naslednja leta je slu\xc5\xbeil v voja\xc5\xa1nicah Mare Island (Kalifornija) in Brooklyn._NEWLINE_Aprila 1885 je v 24 urah organiziral bataljon 250 marincev, ki so bili poslani v Panamo, kjer so nadzorovali izgradnjo kanala._NEWLINE_9. marca 1888 je bil povi\xc5\xa1an v podpolkovnika, 30. januarja 1891 pa je bil imenovan za polkovnika-komandanta Korpusa mornarnari\xc5\xa1ke pehote ZDA. Po posebnem ukazu senata je bil sprva povi\xc5\xa1an v brigadnega generala in nato v generalmajorja._NEWLINE_V \xc4\x8dasu njegovega mandata je pove\xc4\x8dal \xc5\xa1tevilo pripadnikov korpusa iz 75 \xc4\x8dastnikov in 2.100 marincev na 278 \xc4\x8dastnikov in 7.532 marincev; izbolj\xc5\xa1al odnose s vojno mornarico ZDA, vzpostavil splo\xc5\xa1no preverjanje \xc4\x8dastnikov, ustanovil \xc4\x8dastni\xc5\xa1ke \xc5\xa1ole, pove\xc4\x8dal \xc5\xa1tevilo marinskih postojank iz 12 na 21, za\xc4\x8del splo\xc5\xa1no prakso streljanja v tar\xc4\x8de in ustanovil medalje za izjemno obna\xc5\xa1anje. Zaradi njegovih sprememb je bil korpus pripravljen na \xc5\xa1pansko-ameri\xc5\xa1ko vojno._NEWLINE_3. oktobra 1903 se je upokojil zaradi starostne omejitve. 26. februarja 1915 je umrl v Washingtonu, D.C. in bil pokopan na pokopali\xc5\xa1\xc4\x8du Arlington.'